મેરાન્યૂઝ નેટવર્ક.અમદાવાદઃ અટલ બિહારી વાજપેયી રાજકારણમાં આવ્યા ત્યારે જવાહરલાલ નહેરૂ વડાપ્રધાન હતા. સંસદમાં જ્યારે વાજપેયીને સાંભળ્યા ત્યારે નહેરૂને અંદાજ આવી ગયો હતો કે આ એક એવો નેતા છે જે દેશનું ભવિષ્ય બનશે. નહેરૂ અને વાજપેયી રાજકીય રીતે પોતાના વિરોધીઓ હતા, છતાં તેઓ એકબીજાને ખુબ આદર આપતા હતા. એક વિદેશી પ્રતિનિધિ મંડળ જવાહરલાલ નહેરૂને મળવા માટે આવ્યું હતું, નહેરૂને મળી જ્યારે આ વિદેશી પ્રતિનિધિમંડળ પરત ફરી રહ્યું હતું ત્યારે નહેરૂએ તેમને સૂચન કર્યું હતું કે ભારતીય રાજકારણને તમારે સમજવુ હોય તમારે અમારા વિરોધ પક્ષના યુવા નેતા અટલ બિહારી વાજપેયીને પણ મળવું જોઈએ. આમ નહેરૂને વાજપેયી માટે કેટલો આદર હતો તેનું આ ઉદાહણ છે.